মোশরেফা মিশু বলেন, বামদের ভোট কমে যাওয়ার দুটি বড় কারণ রয়েছে। একটি হচ্ছে,এখন মানুষ মনে করে বামরা ভালো কথা বলে, কিন্তু তারা তো ক্ষমতায় যেতে পারে না। তাই বামদের ভোট দিতে চায় না তারা। আর নির্বাচনে এখন যেভাবে টাকা দিয়ে ভোট ক্রয় করা হয় সেখানে বামরা পিছিয়ে আছে। কারণ বামদের এতো টাকা নেই যে ভোট ক্রয় করবে। এছাড়া জোর করে, প্রশাসন দিয়ে মানুষের ভোটের অধিকার কেড়ে নেওয়া হচ্ছে। সেখানে আসলে কোন দল কত শতাংশ ভোট পেয়েছে তার সঠিক হিসাব আমরা পাচ্ছি না।